
ועדת החוקה, חוק ומשפט 
 02/07/2012 

הכנסת השמונה-עשרה
נוסח לא מתוקן

מושב רביעי
<פרוטוקול מס' 641>
מישיבת ועדת החוקה, חוק ומשפט
יום שני, י"ב בתמוז התשע"ב (02 ביולי 2012), שעה 11:00
<סדר היום:>
<תקנות הפטנטים (נוהלי הלשכה, סדרי דין, מסמכים ואגרות) (תיקון), התשע"א - 2011>
נכחו:

<חברי הוועדה:> 
דוד רותם – היו"ר
<מוזמנים:> 
	נעמה דניאל               –                           
	משרד המשפטים
	

	שמרית גולן 
	–     
	משרד המשפטים

	איל אביטל
	–
	מנהל אגף תכנון ותקצוב, משרד המשפטים

	סימונה אהרונוביץ'
	–
	ממונה על הבוחנים, משרד המשפטים

	הווארד פולינר
	–
	ממונה בכיר קניין רוחני, משרד המשפטים

	נעמי רייש
	–
	הסוכנות לעסקים קטנים ובינוניים, משרד התעשיה, המסחר והתעסוקה


ז'קלין ברכה
עמי צדיק
        –  מ.מ.מ

	
	
	


<ייעוץ משפטי:>
נעמה מנחמי
<מנהלת הוועדה:>
דורית ואג
<קצרנית פרלמנטרית:>
לאה קיקיון
<תקנות הפטנטים (נוהלי הלשכה, סדרי דין, מסמכים ואגרות) (תיקון), התשע"א - 2011>
<היו"ר דוד רותם:>
שלום לכולם, אני מתכבד לפתוח את הדיון. על סדר היום – תקנות הפטנטים, נוהלי הלשכה, סדרי דין, מסמכים ואגרות.  

<נעמה מנחמי:>
תקנות 139 עד 142 – עשינו כמה תיקונים בישיבה הקודמת ונציגי משרד המשפטים העלו קושי שלפיו בחוק, החוק נוקב בביטוי של "מחיקה מהפנקס", כאשר אין תשלום של אגרה, ולכן, אם נתקן את התקנה, את 142(ב), אנחנו עלולים להגיע למצב שבו אנחנו מרעים את מצבם של עורכי הפטנטים. ההצעה שלנו היא להבהיר שעורך פטנטים שלא שילם את האגרה 5 שנים, להבדיל משנה אחת -  יימחק שמו מהפנקס. 
<היו"ר דוד רותם:>
מה כתוב בחוק? 

<נעמה מנחמי:>
החוק אומר – מחיקה.  

<היו"ר דוד רותם:>
אחרי כמה זמן? 

<נעמה מנחמי:>
הוא לא נוקב במועד. אפשר להגיד – 5 שנים במקום שנה, ואז יובהר שבעצם בשנה הראשונה לא מוחקים אותו. לא מידית. 

<הווארד פולינר:>
מקובל עלינו. 

<נעמה מנחמי:>
מה שמשאיר לנו בעצם רק את האגרות שנמצאות בעמוד 28 שלכם. אז הסיכום האחרון הוא שעם הגשת בקשה יהיה תשלום של 2,000 שקלים ותינתן הנחה של 40% למי שמגיש בקשה ראשונה בישראל, גם אם הוא חברה קטנה שמחזור עסקיה עד 10 מיליון – עם הגשת בקשה לפטנט לפי סעיף 11(א) לחוק, ועד 50 התביעות הראשונות שבבקשה - -

<היו"ר דוד רותם:>
- - שמחזור עסקיה לא  - -

<נעמה מנחמי:>
"...אולם, מבקש או חברה שמחזור עסקיה בשנה הקודמת לא עלה על 10 מיליון, המגישים בקשה לפטנט שטרם הוגשה בגין אותה המצאה בקשה קודמת לרישום, ישלם 60% מהסכום". זה, בעצם 40% הנחה למי שמגיש בקשה ראשונה בישראל. כלומר, לא הגיש קודם - -
<היו"ר דוד רותם:>
יש לכם רואי חשבון אצלכם, שיתחילו לבדוק את המחזורים וכן הלאה? 
<ג'קלין ברכה:>
40% זה קל לחשב. 

<היו"ר דוד רותם:>
ואת המחזורים? 

<ג'קלין ברכה:>
נבקש תצהיר. 

<נעמה מנחמי:>
נקרא גם את היתר: 
"2. אגרת הגשה נוספת בעד כל תביעה שבבקשה לפטנט החל בתביעה ה-51
513 שקלים
3. אגרת הגשה נוספת בעד כל 50 עמודים שבבקשה לפטנט החל בעמוד ה-101; במספר העמודים לא יימנו רצפים גנטיים
250 שקלים". 

3א. כבר קיים. 

"4. אגרת הגשה בעד כל תביעה נוספת שבבקשה בין-לאומית המייעדת את ישראל, החל בתביעה ה-51


513 שקלים
5. 
אגרת הגשה בעד כל 50 עמודים נוספים שבבקשה בין-לאומית המייעדת את ישראל, החל בעמוד ה-101

250    שקלים  ”. 

"6. (א)
עם הגשת בקשה למחיקת פטנט או לביטולו לפי סעיף 73(א), או לתיקון הפנקס לפי סעיפים 170(א) ו-171 לחוק או תקנות 146(א) ו-149(א)
233 שקלים

(ב)
עם הגשת מסמך מתוקן שבעקבותיו יידחה תאריך בקשת הפטנט לפי סעיף 23 לחוק


233 שקלים

(ג)
עם הגשת בקשה לרישום זכות לגבי פטנט או זכות באמצאה שהוגשה עליה בקשת לפטנט לפי סעיף 169 לחוק, לשינוי רישום כזה או לביטולו
233 שקלים

(ד)
עם הגשת בקשה לתיקון טעות סופר בפירוט לפי סעיף 69 לחוק
233 שקלים
7. עם הגשת בקשה להקדמת בחינה של בקשת פטנט, לפי תקנה 35(א)
1,000 שקלים"

הוספנו כאן: "למעט בקשות כאמור המוגשות לפי סעיף 19א(א)(1) ו- 19א(א)(2) לחוק, שזה, בעצם, מה שהחרגנו בחוק שאמור להיכנס לתוקף אחרי שיעבור תיקון 12, בתקווה בקרוב, שזה בעצם לגבי בקשה מחמת גיל או מצב רפואי או בגלל בקשה קודמת, לגבי מדינות שהרשם - -                                
<ג'קלין ברכה:>
בגלל הסכמים. הסכמים שהרשם הגיע אליהם. 
<נעמה מנחמי:>
מכל מקום – אגרת הבקשה תהיה 1,000 שקלים. 

<ג'קלין ברכה:>
סליחה – כדי לתקן את זה - -

<נעמה מנחמי:>
כן. אני אשמח אם הוועדה תסמיך אותי לתקן את זה במקרה שתיקון 12 לא יעבור, כדי שלא נצטרך לחזור לרביזיה. 
<היו"ר דוד רותם:>
מה, להגדיל את זה או להקטין את זה? 

<נעמה מנחמי:>
לא להקטין ולא להגדיל, אלא רק לקבוע שזה ייכנס לתוקף כשתיקון 12 ייכנס לתוקף, כי כרגע הסעיפים האלה לא קיימים. 

"8. עם הגשת בקשה להארכת כל מועד, לפי סעיפים 48ד(ג) ו-164 לחוק או לפי תקנות 5(א) או 87(ג), בעד כל חודש או חלק ממנו -
200 שקלים". 

<היו"ר דוד רותם:>
אני רוצה להבין – כאשר ייכנס תיקון 12, כמה תהיה האגרה על בקשה להקדמת בחינה? 
<נעמה מנחמי:>
זה רק על עצם הבקשה לבחינה. זה לא על הבחינה עצמה. 
<היו"ר דוד רותם:>
וכמה יהיה על הבחינה עצמה? 
<נעמה מנחמי:>
הם עדיין לא הגישו את זה, הם רוצים - - 

<ג'קלין ברכה:>
עדיין לא הגשנו את זה לוועדה בין משרדית. 
<היו"ר דוד רותם:>
אני רוצה שזה יהיה שם הרבה הרבה כסף. 

<נעמה מנחמי:>
אל תדאג, הם מתכוונים לבקש הרבה כסף. 

<היו"ר דוד רותם:>
אני אשמח מאד. 

<נעמה מנחמי:>
אפשר לומר? הם כרגע מתכוונים לבקש 25 אלף. 
<היו"ר דוד רותם:>
טוב מאד. טוב מאד. תביאו את זה וזה יאושר. 
<נעמה מנחמי:>
"9. עם קבלת הודעה על קיבול הבקשה לפי תקנה 52
700 שקלים"

גם כאן אנחנו נעשה את אותו הסדר של 40% הנחה. 

אני ממשיכה בקריאה:

"10.
(א)
עם הגשת בקשה בקשר להליך על ריב, לפי כל אחד מהסעיפים 25, 30, 61, 67, 73(ג), 117, 124(ב), 133 ו-170(ג) לחוק וכן תקנות 81, 100 ו-195
2,000 שקלים

(ב)  עם הגשת בקשה להשמיע טענות בפני הרשם לפי סעיף 159 או השגה על פי סעיף 161 לחוק, או לפי תקנה 42 או 46(א)        700 שקלים. 
(ג)
עם הגשת בקשה לתיקון פירוט לפי סעיפים 29 או 65 לחוק
700 שקלים. 

(ד)         עם הגשת בקשה להחזרת תוקפו של פטנט לאחר פקיעתו לפי סעיף 59 לחוק   700 שקלים. 
(ו)
עם הגשת בקשה להסבת הליכים לפי תקנה 84..."  -  זה היה 1,300. ב- (ה) שקדם לכך, והוועדה ביקשה למחוק, בפעם הקודמת, היה 700, ובעצם רשות הפטנטים מבקשת שבמקום שיתקיים פיצול, כלומר הבקשה לציון שם הממציא תהיה על 700 שקלים וההתנגדות לה – 1,300, שכל ההליך יהיה למבקש, בעצם – למתנגד - -
<ג'קלין ברכה:>
זה בעצם מי שמבקש את ציון שמו כממציא ויש התנגדות לכך, אז זה הופך להיות הליך התנגדות רגיל. 
<נעמה מנחמי:>
זאת אומרת, שמי שישלם את ה- 2,000 שקלים שאתם מבקשים זה מי שמתנגד לציון שם הממציא. 
<ג'קלין ברכה:>
לא. מי שמבקש את ציון שם הממציא, כי ברגע שיש התנגדות, מי שמבקש את ציון שם הממציא מבקש להפוך את כל ההליך להליך התנגדות. 

<נעמה מנחמי:>
אבל הוועדה לא רצתה שמי שמבקש את ציון שם הממציא ישלם בכלל. עכשיו נוצר מצב שהוא משלם יותר ממה שהיה אמור להיות  - -
<ג'קלין ברכה:>
כן. זו תקנה 84: רשאי הדורש ציון שם הממציא לבקש כי יראו את בקשתו כהודעת התנגדות, ולבקשה שלו, של מי שמבקש, תצורף אגרה. 
<היו"ר דוד רותם:>
הוא יכול לבקש שזו תהיה התנגדות.
<ג'קלין ברכה:>
כן. הוא לא חייב. 

<היו"ר דוד רותם:>
 אם הוא לא מבקש – מה יקרה? 
<ג'קלין ברכה:>
אז הוא לא ישלם. 

<היו"ר דוד רותם:>
אז זה צריך להיות ברור. 

<נעמה מנחמי:>
מי שמבקש ציון שם ממציא לא מבקש, נכון? 

<ג'קלין ברכה:>
בשלב הראשוני הוא לא משלם. 
<נעמה מנחמי:>
זאת אומרת שאם מישהו אחר מגיש, אז אני צריכה לשלם 2,000 שקלים? 

<ג'קלין ברכה:>
לא, לא. מי שמבקש ציון שם ממציא לא משלם כרגע דבר כי מחקנו את (ה). כתגובה לכך, מבקש הפטנט שרשום גם כממציא, או לא – הבעלים של בקשת הפטנט, יכול להתנגד לכך. התגובה לכך יכולה להיות על ידי מי שמבקש את ציון שם הממציא להפוך את כל ההליך להליך התנגדות. 

<הווארד פולינר:>
ובעל הפטנט והממציא זה לא בהכרח אותו אדם. 
<היו"ר דוד רותם:>
שאלה – אם הוא מבקש התנגדות הוא משלם. אם הוא לא מבקש? 
<ג'קלין ברכה:>
אם הוא לא מבקש אז הוא לא משלם. הוא יכול להפוך את ההליך כולו להליך התנגדות, או לא. הוא בוחר. אם הוא הופך את זה להליך התנגדות, הוא משלם את אגרת ההתנגדות. רואים אותו כמתנגד. 
<נעמה מנחמי:>
אז מי בעצם משלם, בעל הפטנט? 
<ג'קלין ברכה:>
אם זה הופך להיות הליך התנגדות – לא, כי מי שמבקש ציון שם ממציא הוא בעצם מתנגד לרישום הפטנט כפי שהוא, כלומר, ללא שמו כממציא. זה כמו התנגדות רגילה בעילה של בעלות. 

<הווארד פולינר:>
אלא אם כן הוא גם הממציא וגם בעל ההתנגדות. 
<נעמה מנחמי:>

אז למה לא פשוט להוסיף את זה להליך על ריב, 84? 
<ג'קלין ברכה:>
אפשר, אפשר להוסיף את זה. 
<נעמה מנחמי:>

11.
אגרת חידוש לפי סעיף 56 לחוק:
(1)
עם הגשת בקשת חידוש לפני תום שלושה חודשים מיום מתן הפטנט, עד תום שש שנים מתאריך הבקשה לפטנט
800 שקלים. 
(2)


עם הגשת בקשת חידוש לפני תום השנה השישית מתאריך הבקשה לפטנט, לתקופה נוספת של ארבע שנים
1,600 שקלים. 
(3)

עם הגשת בקשת חידוש לפני תום השנה העשירית מתאריך הבקשה לפטנט, לתקופה נוספת של ארבע שנים
2,400 שקלים. 
(4)

עם הגשת בקשת חידוש לפני תום השנה הארבע עשרה מתאריך הבקשה לפטנט, לתקופה נוספת של ארבע שנים
4,000 שקלים. 

(5)

עם הגשת בקשת חידוש לפני תום השנה השמונה עשרה מתאריך הבקשה לפטנט, לתקופה נוספת של שנתיים
5,600 שקלים. 

(6)
אגרת חידוש כוללת לתשלום לפני תום שלושה חודשים מיום מתן הפטנט כדי שיהיה בתוקף לכל תקופתו
12,000 שקלים. 

12.
אגרה לאומית לפי סעיף 48ד(א) לחוק
2,000 שקלים. 
.
אגרת מסירה לפי תקנה 6(ד) לתקנות הפטנטים (יישום האמנה בדבר שיתוף פעולה בענייני פטנטים), התשנ"ו-1996 
546 שקלים. "
<ג'קלין ברכה:>
לגבי פריט 13- אני לא בטוחה שההפניה לפי תקנה 6ד היא מעודכנת. 
<נעמה מנחמי:>
נכון. 

אני ממשיכה:

"14.
עם הגשת בקשה לדיון מחדש לפי סעיף 21א לחוק, או לבטל ביטול לפי סעיף 21ב לחוק



233 שקלים. "

 את 15 – רשות הפטנטים ביקשה למחוק, הבוקר. 

<ג'קלין ברכה:>
כן, המשמעות של זה היא גם שלמעשה כבר אין סמכות לבקש השהיית פרסום הקיבול של הבקשה. 
<נעמה מנחמי:>
"16.
(א)
עם הגשת בקשה להיבחן בעל פה או בכתב לשם רישום כעורך פטנטים לפי סעיף 143 לחוק, וכן עם הגשת הבקשה להירשם כעורך פטנטים לפי סעיף 142 לחוק   171  שקלים. 

(ב)
אגרה שנתית לעורך פטנטים לפי סעיף 145 לחוק
171 שקלים. 

17. 
בעד אישור או העתק כל פירוט, שרטוט, מסמך או תעודה, 
או בעד נסח מתוך הפנקס, לפי סעיף 168(ב) לחוק
43 שקלים."
כמובן שהמספור של 16 עד 17 משתנה, כי סעיף 15 נמחק. 

<היו"ר דוד רותם:>
אושר פה אחד, תודה רבה. 

הישיבה נעולה. 

<הישיבה ננעלה בשעה 11:30>
